

**Атырау облысындағы Сарықамыс кентінің тұрғындарын көшіру туралы**

Қазақстан Республикасы Үкіметінің қаулысы 2002 жылғы 18 наурыз N 321

      Ауа атмосферасындағы зиянды заттардың рұқсат етілген шекті шоғырланудан асып түсуіне және Теңіз мұнай кен орнының санитарлық-қорғаныс аймағында орналасқан Сарықамыс кенті тұрғындарының шамадан тыс науқастылығына байланысты Қазақстан Республикасының Үкіметі қаулы етеді:

      1. Атырау облысының әкімі заңнамада белгіленген тәртіппен:

      1) 2006 жылға дейінгі мерзімде Сарықамыс кентінің тұрғындарын Атырау қаласына және Атырау облысының Жаңа-Қаратон кентіне көшіруді қамтамасыз етсін;

      2) Сарықамыс кентінің көшірілетін тұрғындары үшін жаңа тұрғын үйлер,

әлеуметтік объектілер және инженерлік коммуникациялар салу жөнінде

тапсырыс берушіні анықтасын;

     3) көшірілетін халықтың тұрмыс-тіршілігі үшін қажетті тұрғын үйлер,

әлеуметтік объектілер және инженерлік коммуникациялар салуға арналған

жерлерді уақтылы бөлуді қамтамасыз етсін.

     2. Осы қаулы қол қойылған күнінен бастап күшіне енеді.

     Қазақстан Республикасының

        Премьер-Министрі

Мамандар:

     Багарова Ж.А.,

     Қасымбеков Б.А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК